Ee, segolobogolo le ba lelapa la me le badumedikanna, ba gape ke tsamayang le bone go ya go bolelela batho molaetsa wa Baebele ka ntlo le ntlo. Bakaulengwe le bokgaitsadi ba me ba ntshwara jaaka mongwe le mongwe. Tota e bile, ka dinako dingwe ba a lebala gore ga ke bone! Baebele e umaka maina a batho ba ba ileng ba tshela dingwaga tse dintsi go feta tse re di tshelang gone jaanong. Ya re Adame o tshetse dingwaga di le 930. Go tswa foo e umaka maina a banna ba bangwe ba le barataro ba le bone ba tshetseng dingwaga di feta 900. Maina a bone ke Sethe, Enoshe, Kenane, Jarede, Methusela le Noa. Banna bano ba tshetse pele Morwalela wa ga Noa o tla mme Noa ene o ne a na le dingwaga di le 600 fa morwalela o direga. (Genesise 5:5-27; 7:6; 9:29) Ba kgonne jang go tshela dingwaga tse dintsi jaana?